Ντάνιελ Ποντένσε

Ο **Ντάνιελ Καστέλο Ποντένσε**  (, 21 Οκτωβρίου 1995 - ) είναι Πορτογάλος επαγγελματίας ποδοσφαιριστής που αγωνίζεται ως μεσοεπιθετικός για τον Ολυμπιακό. 

## Συλλογική σταδιοδρομία

### Σπόρτινγκ Λισαβόνας
Γεννήθηκε στο Οέιρας του δυτικού τμήματος της μητροπολιτικής περιοχής της Λισαβόνας. Ξεκίνησε να παίζει ποδόσφαιρο στην Μπελενένσες και όντας μόλις 10 ετών, με το δεξί του πόδι και το μικροσκοπικό του σωματότυπο τράβηξε το βλέμμα των ανθρώπων της Σπόρτινγκ Λισαβόνας, όπου και έπαιξε στα τμήματα των ακαδημιών, μία περίοδο που για 8 χρόνια ήταν αήττητα.

Τη σεζόν 2012-2013, σε ηλικία μόλις 17 ετών κάνει το ντεμπούτο του με τη Β' ομάδα της Σπόρτινγκ (2/3/2013) στο 0-0 με τη Μαριτίμο, με τον Ζοσέ Ντομίνγκεζ να του δίνει την ευκαιρία σε συνολικά 7 αγώνες εκείνη την χρονιά.

Τη σεζόν 2014-2015, ο Μάρκο Σίλβα έβλεπε στο πρόσωπό του ένα παιδί που είχε ωριμάσει ποδοσφαιρικά έχοντας στα πόδια του 31 αγώνες. Έτσι τον έριξε στα βαθιά κόντρα στη Γκιμαράες, με τον Ποντένσε να έχει την ασίστ σε ένα από τα δύο γκολ της ομάδας του.

Καθιερωμένος και βασικό μέλος της Β' ομάδας της Σπόρτινγκ, τη σεζόν 2016-2017 την πέρασε μεταξύ της πρώτης ομάδας και της Μορεϊρένσε, επιστρέφοντας στη Λισαβόνα τον Ιανουάριο, με τον Ζεσούς να τον χρησιμοποιεί αρκετά. Η σεζόν κλείνει γι' αυτόν με συνολικά 31 αγώνες, με 4 γκολ και 6 ασίστ. Κατάφερε σ' αυτό το διάστημα να τους κερδίσει όλους και να γίνει από τα πιο αγαπητά παιδιά της εξέδρας.

Στο δεύτερο μισό της αγωνιστικής περιόδου 2017-2018 (από Γενάρη μέχρι Μάιο), ο Ποντένσε πέρασε έναν τραυματισμό στο πόδι που τον ταλαιπώρησε αρκετά, αλλά στην πορεία τον ξεπέρασε 100%.

Τη σεζόν 2017-2018, αγωνίστηκε 12 φορές με την ομάδα της πορτογαλικής πρωτεύουσας στην Πριμέιρα Λίγα (οι 7 εξ αυτών στην αρχική ενδεκάδα), τρεις στο Κύπελλο και ισάριθμες στο Λιγκ Καπ.

### Ολυμπιακός
Στις 9 Ιουλίου του 2018, ανακοινώθηκε η απόκτησή του από τον Ολυμπιακό  Το ανεπίσημο ντεμπούτο του με την φανέλα των ερυθρολεύκων πραγματοποιήθηκε στις 14 Ιουλίου του 2018, στην φιλική αναμέτρηση με την Τεσέντερλο. Το επίσημο ντεμπούτο του με τον Ολυμπιακό πραγματοποιήθηκε στις 9 Αυγούστου 2018, στην εντός έδρας αναμέτρηση με την Λουκέρνη για τα προκριματικά του ΟΥΕΦΑ Γιουρόπα Λιγκ, που έληξε με νίκη 4-0. Το πρώτο επίσημο γκολ του ως παίχτης του Ολυμπιακού το πέτυχε στην εκτός έδρας αναμέτρηση με την Μπέρνλι για τα προκριματικά του ΟΥΕΦΑ Γιουρόπα Λιγκ, που έληξε 1-1.

### Γουλβς
Στις 30 Ιανουαρίου 2020, ανακοινώθηκε η απόκτησή του από τη Γουλβερχάμπτον Γουόντερερς, με συμβόλαιο 4,5 ετών.  Στις 4 Σεπτεμβρίου 2023 επέστρεψε ξανά στον Ολυμπιακό ως δανεικός, με όψιον αγοράς από την ελληνική ομάδα.

## Ολυμπιακός
Στις 31 Αυγούστου του 2025 ανακοινώθηκε η επιστροφή του στον Ολυμπιακό, για την τρίτη θητεία του με την ερυθρόλευκη, με δανεισμό και οψιόν αγοράς για το καλοκαίρι του 2026.

## Διεθνής σταδιοδρομία

## Παραπομπές


## Εξωτερικοί σύνδεσμοι
* 
* 

Κατηγορία:Πορτογάλοι ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Πορτογαλίας Κ16
Κατηγορία:Ποδοσφαιριστές Εθνικής Πορτογαλίας Κ18
Κατηγορία:Ποδοσφαιριστές Εθνικής Πορτογαλίας Κ19
Κατηγορία:Ποδοσφαιριστές Εθνικής Πορτογαλίας Κ20
Κατηγορία:Ποδοσφαιριστές Εθνικής Πορτογαλίας Κ21
Κατηγορία:Ποδοσφαιριστές Σπόρτινγκ Λισαβόνας Β
Κατηγορία:Ποδοσφαιριστές Σεγκούντα Λίγκα
Κατηγορία:Ποδοσφαιριστές Σπόρτινγκ Λισαβόνας
Κατηγορία:Ποδοσφαιριστές Πριμέιρα Λίγκα
Κατηγορία:Ποδοσφαιριστές Μορειρένσε ΦΚ
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Πορτογάλοι ποδοσφαιριστές στο εξωτερικό
Κατηγορία:Ποδοσφαιριστές Γούλβερχαμπτον Γουόντερερς
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Εθνικής Πορτογαλίας
Κατηγορία:Παίκτες νικητές ΟΥΕΦΑ Κόνφερενς Λιγκ